কালীপুজোয় শিয়ালদহ লাইনে বিশেষ ট্রেন

কলকাতা: আগামী সোমবার ২০ অক্টোবর কালীপুজো। কালীপুজোয় শিয়ালদহ লাইনে বিশেষ ট্রেন (Kalipuja Special Train)। ২০ তারিখ কালীপুজোর দিন সোমবার ব্যান্ডেল ও নৈহাটির দিকে চালানো হবে বিশেষ ট্রেন। ২০ থেকে ২৪ অক্টোবর সমস্ত লোকাল ট্রেন তার যাত্রাপথের সমস্ত স্টেশনে দাঁড়াবে। এই বিশেষ সময় কোনও দুর্ঘটনা যেন না ঘটে তা নিয়ে তৎপর রেল। সেকথা মাথায় রেখেই শিয়ালদহ ডিভিশনে একাধিক গুরুত্বপূর্ণ ব্যবস্থা নেওয়া হয়েছে (Sealdah Preparation For Kalipuja and Diwali)।

রেল সূত্রের খবর, শিয়ালদহ স্টেশনের প্রতিটি টিকিট কাউন্টার ২০ থেকে ২৪ অক্টোবর সারাদিন চালু থাকবে। অতিরিক্ত ভিড় ও যান্ত্রিক সমস্যায় যাত্রীরা বিপাকে না পড়ে সেই জন্য স্টেশনে অতিরিক্ত ১০টি মোবাইল ইউটিএস এবং ১৭টি এটিএম বসানো হবে (Sealdah Division Train)। এছাড়া, যাত্রী সুবিধা নিশ্চিত করার জন্য একজন অতিরিক্ত সার্ভিস ইঞ্জিনিয়ার সবসময় মোতায়েন থাকবেন।

আরও পড়ুন: পিছু হটলেন স্ট্যালিন! তামিলনাড়ুতে নিষিদ্ধ হচ্ছে না হিন্দি

সকাল ও সন্ধ্যার শিফটে ভিড় সামলাতে ২১টি টিকিট কাউন্টার সপ্তাহে ৭ দিন, ২৪ ঘণ্টা খোলা থাকবে। বিশেষ কাউন্টারে কাজ করার জন্য অস্থায়ী বুকিং ক্লার্কও নিয়োগ করা হয়েছে। পুজোর দিনগুলোতে বিকাল ৫টা থেকে সকাল ৭টা পর্যন্ত ট্রলি চলাচল বন্ধ থাকবে। ২১ অক্টোবর থেকে ২৪ অক্টোবর পর্যন্ত দুপুর ১টার পর শিয়ালদহ–নৈহাটি লোকাল ট্রেন প্ল্যাটফর্ম নম্বর ১-এর বদলে প্ল্যাটফর্ম নম্বর ৬ থেকে ছাড়বে। সব বিশেষ ইএমইউ ট্রেন সব স্টেশনে থামবে, যার মধ্যে ফ্ল্যাগ ও হল্ট স্টেশনও থাকবে। এছাড়া শিয়ালদহ, নৈহাটি, কলকাতা, বিধাননগর, কৃষ্ণনগর, ডুমডুম জংশন, ব্যারাকপুর ও বারাসতের মতো ব্যস্ত স্টেশনে ‘মে আই হেল্প ইউ’ বুথ খোলা থাকবে। জরুরি সহায়তার জন্য পুলিশ, হাসপাতাল ও ফায়ার ব্রিগেডের ফোন নম্বর প্রদর্শিত থাকবে।

অন্য খবর দেখুন